Apstiprināts

ar Rīgas domes\_22.01.2025.

lēmumu Nr. RD-25-4196-lē

Projekts

FINANSĒŠANAS LĪGUMS

|  |  |
| --- | --- |
| Rīgā | Dokumenta parakstīšanas datums ir pēdējā pievienotā droša elektroniskā paraksta un tā laika zīmoga datums |

|  |
| --- |
| **Rīgas valstspilsētas pašvaldība**, reģistrācijas Nr. 90011524360, adrese: Rātslaukums 1, Rīga, LV-1050, Rīgas valstspilsētas pašvaldības aģentūras “Rīgas investīciju un tūrisma aģentūra” (reģistrācijas Nr. 40900035739, adrese: Rātslaukums 1, Rīga, LV-1050) direktora Freda Bikova personā, kurš rīkojas saskaņā ar Rīgas domes 24.03.2021. nolikumu Nr. 43 “Rīgas valstspilsētas pašvaldības aģentūras “Rīgas investīciju un tūrisma aģentūra” nolikums” un Rīgas domes 22.01.2025. lēmumu Nr. RD-25-4196-lē “Par festivāla “Positivus” norisi Rīgā 2025. gadā”, turpmāk – Aģentūra, no vienas puses,  |

**Sabiedrība ar ierobežotu atbildību “POSITIVUS”**, reģistrācijas Nr. 40003616297, juridiskā adrese: Ūdens iela 12–106, Rīga, LV-1007, valdes locekļa Ģirta Majora personā, kurš rīkojas saskaņā ar sabiedrības statūtiem, turpmāk – Finansējuma saņēmējs, no otras puses, turpmāk kopā sauktas – Puses, noslēdz šādu līgumu (turpmāk – Līgums):

1. **LĪGUMA PRIEKŠMETS**
	1. Aģentūra apņemas sadarboties, piešķirot finansiālu atbalstu, un Finansējuma saņēmējs apņemas organizēt un realizēt mūzikas festivālu “Positivus” (turpmāk – Festivāls) Lucavsalā, Rīgā 08.08.2025. un 09.08.2025. saskaņā ar Pušu savstarpēji apstiprinātu Festivāla izdevumu tāmi (Līguma 1. pielikums) un ievērojot Festivāla organizēšanā līdzšinējās Festivāla norises tradīcijas.
	2. Aģentūra piešķir Finansējuma saņēmējam finansējumu no Rīgas valstspilsētas pašvaldības 2025. gada budžeta programmas 01.11.00. “Rīgas valstspilsētas pašvaldības konkurētspēju, ekonomisko izaugsmi un kultūras atpazīstamību sekmējoši pasākumi” līdzekļiem.
2. **LĪGUMA TERMIŅŠ**
	1. Līgums stājas spēkā no abpusējas parakstīšanas brīža, ko apliecina pēdējā pievienotā drošā elektroniskā paraksta un tā laika zīmoga datums, un darbojas līdz saistību pilnīgai izpildei.
3. **FINANSĒJUMA PIEŠĶIRŠANAS NOSACĪJUMI UN NORĒĶINU KĀRTĪBA**
	1. Rīgas valstspilsētas pašvaldības finansiālā atbalsta maksimālais apmērs Festivāla organizēšanai un realizēšanai ir 150 000,00 *euro* (viens simts piecdesmit tūkstoši *euro*, 00centi), turpmāk – Finansējums. Ar Finansējumu atbalstāmās izmaksas: atlīdzība māksliniekiem, izpildītājiem.
	2. Izvērtējot Finansējuma piešķiršanas pieļaujamību un secinot, ka Finansējuma piešķiršana pilnībā atbilst Eiropas Komisijas 17.06.2014. Regulas Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula Nr. 651/2014), nosacījumiem, Finansējums tiek samaksāts šādā kārtībā:
		1. 80% no Finansējuma, kas ir 120 000,00 *euro* (viens simts divdesmit tūkstoši *euro*, 00 centi) 15 (piecpadsmit) darba dienu laikā pēc Līguma noslēgšanas un Finansējuma saņēmēja rēķina iesniegšanas Aģentūrā, ievērojot Līguma 3. punktā noteikto kārtību, tiek ieskaitīti Finansējuma saņēmējam Līgumā norādītajā bankas norēķinu kontā;
		2. 20 % no Finansējuma, kas ir 30 000,00 *euro* (trīsdesmit tūkstoši *euro*, 00 centi), tiek pārskaitīti 15 (piecpadsmit) darba dienu laikā pēc Finansējuma saņēmēja iesniegtās finanšu atskaites apstiprināšanas par visa piešķirtā Finansējuma izlietojumu un pēc rēķina iesniegšanas Aģentūrā, ievērojot Līguma 3. punktā noteikto kārtību, tiek ieskaitīti Finansējuma saņēmējam Līgumā norādītajā bankas norēķinu kontā.
	3. Uz Finansējuma piešķiršanas brīdi (Līguma noslēgšanas brīdi) Aģentūra veic:
		1. Finansējuma saņēmēja finanšu rādītāju pārbaudi, izmantojot publiski pieejamo informāciju un Finansējuma saņēmēja sniegto informāciju, lai pārliecinātos, ka Finansējums netiek piesķirts grūtībās nonākušam uzņēmumam (vērtējot saistīto uzņēmumu grupas līmenī) Komisijas regulas Nr. 651/20142. panta 18. punkta izpratnē, kā arī to, vai attiecībā pret Finansējuma saņēmēju nav uzsākts maksātnespējas process vai likvidācijas process;
		2. Finansējuma saņēmēja Līgumā paredzētā Finansējuma piešķiršanas nosacījumu pārbaudi un atbilstību Komisijas regulas Nr. 651/2014 prasībām, proti:
			1. Finansējums ir vērsts uz kultūras (pasākumu) atbalstīšanu Komisijas regulas Nr. 651/2014 1. panta 1. punkta j) apakšpunkta izpratnē;
			2. Finansējums nepārsniedz 80% no atbalstāmā pasākuma attiecināmām izmaksām (Finansējums sastāda tikai 8,57% no visām attiecināmām izmaksām) un līdz ar to atbilst Komisijas regulas Nr. 651/2014 53. panta 8. punkta prasībām;
			3. Finansējums netiek vērsts uz izslēgtās nozares atbalstu Komisijas regulas Nr. 651/2014 1. panta 2., 3., 4. un 5. punkta izpratnē un netiek piešķirts neatbalstāmām darbībām, kas minētas Komisijas regulas Nr. 651/2014 1. panta 2. punkta c) un d) apakšpunktā;
			4. Finansējums netiek piešķirts izslēgtām nozarēm, kas minētas Komisijas regulas Nr. 651/2014 1. panta 3. punkta pirmās daļas a) – e) apakšpunktā, tiek nodrošināts, ka darbības izslēgtajās nozarēs negūst labumu no Finansējuma, tas netiek piemērots grūtībās nonākušiem uzņēmumiem Komisijas regulas Nr. 651/2014 2. panta 18) punkta izpratnē un netiek vērsts uz tādu darbību finansēšanu, kas savā būtībā ar tiem piesaistītajiem noteikumiem vai finansējuma metodi ietver Eiropas Savienības tiesību nedalāmu pārkāpumu Komisijas regulas Nr. 651/2014 1. panta 5. punkta izpratnē;
			5. Finansējums uzņēmumam (vērtējot saistīto uzņēmumu grupas līmenī) nepārsniedz Komisijas regulas Nr. 651/2014 4. panta 1. punkta z) apakšpunktā paredzēto paziņošanas robežvērtību;
			6. Finansējuma saņēmējs ir uzskatāms par mazu uzņēmumu Komisijas regulas Nr. 651/2014 I pielikuma 2. panta 2. punkta izpratnē;
			7. Finansējums atbilst Komisijas regulas Nr. 651/2014 5. panta norādītiem pārredzamības kritērijiem, jo uz Finansējuma piešķiršanas brīdi ir zināms finansējuma bruto ekvivalents jeb 150 000,00 *euro*;
			8. Finansējums neparedz atbalsta kumulāciju atbilstoši Komisijas regulas Nr. 651/2014 8. panta noteikumiem. Finansējumu attiecībā uz vienām un tām pašām attiecināmajām izmaksām nedrīkst kumulēt ar atbalstu citu atbalsta programmu vai *ad hoc* atbalsta ietvaros, tai skaitā *de minimis* atbalstu, neatkarīgi no publiskā finansējuma avota.
	4. Finansējuma saņēmējs sagatavo un iesniedz Aģentūrai apmaksai rēķinu elektroniskā formātā atbilstoši Rīgas valstspilsētas pašvaldības portālā [www.eriga.lv](http://www.eriga.lv), sadaļā “Rēķinu iesniegšana” norādītajai informācijai par elektroniskā rēķina formātu.
	5. Finansējuma saņēmējam ir pienākums pašvaldības portālā [www.eriga.lv](http://www.eriga.lv) sekot līdzi iesniegtā rēķina apstrādes statusam.
	6. Ja Finansējuma saņēmējs ir iesniedzis nepareizi aizpildītu un/vai Līguma nosacījumiem neatbilstošu rēķinu, Aģentūra šādu rēķinu apmaksai nepieņem un neakceptē. Finansējuma saņēmējam ir pienākums iesniegt atkārtoti pareizi un Līguma nosacījumiem atbilstoši aizpildītu rēķinu. Šādā situācijā rēķina apmaksu termiņu skaita no dienas, kad Finansējuma saņēmējs ir iesniedzis atkārtotu rēķinu.
	7. Puses apņemas ievērot Komisijas regulā Nr. 651/2014 un Līgumā paredzētos valsts atbalsta piešķiršanas nosacījumus.
	8. Aģentūra nodrošina Finansējuma piesķiršanas un izlietošanas uzraudzību saskaņā ar Komisijas regulas Nr. 651/2014 12. panta prasībām, nodrošinot visu nepieciešamo dokumentāciju, kā arī veic Finansējuma izlietošanas uzraudzību saskaņā ar Komisijas regulas Nr. 651/2014 12. panta 1. punkta noteikumiem, nodrošinot Finansējuma piešķiršanas dokumentus un to uzglabāšanu – 10 gadus no Finansējuma piešķiršanas brīža.
4. **FINANSĒJUMA SAŅĒMĒJA TIESĪBAS UN PIENĀKUMI**
	1. Finansējuma saņēmējam ir šādi pienākumi:
		1. Festivāla reklāmai masu saziņas līdzekļos norādīt Rīgas valstspilsētas pašvaldību kā oficiālo partneri;
		2. izlietot Finansējumu tikai Līgumā norādītā Festivālarealizēšanai atbilstoši abu Pušu apstiprinātajai tāmei;
		3. ne vēlāk kā līdz 2025. gada 1. oktobrim iesniegt Aģentūrai:
			1. finanšu atskaiti (3. pielikums) par piešķirtā Finansējuma izlietojumu, atskaitei pievienojot izdevumu apliecinošus dokumentus vai to kopijas (maksājumu uzdevumi, bankas izraksti, līgumi, rēķini, kases orderi u.c.), kuros norādīts darījuma priekšmets, apjoms, vieta, laiks;
			2. atskaiti par Festivāla īstenošanas gaitu un rezultātiem (4. pielikums);
		4. ja iesniegtajā finanšu atskaitē vai atskaitē par Festivāla īstenošanu konstatētas nepilnības vai neprecizitātes, saņemot Aģentūras informāciju uz Finansējuma saņēmēja kontaktpersonas e-pastu, Finansējuma saņēmējs 5 (piecu) darba dienu laikā no e-pasta saņemšanas dienas veic nepieciešamās darbības, lai novērstu nepilnības vai neprecizitātes;
		5. ar Finansējuma izlietošanu saistītos maksājumus veikt no Līguma spēkā stāšanās brīža līdz 2025. gada 1. oktobrim;
		6. noslēdzot Līgumu, Finansējuma saņēmējs apliecina un nodrošina, ka Festivāla ieņēmumi ir plānoti no Pievienotās vērtības nodokļa likuma 52. panta pirmās daļas 17. punktā paredzētajiem neapliekamajiem pakalpojumiem (koncerta biļešu tirdzniecības) un nav apliekami ar PVN;
		7. nodrošināt atsevišķu apliekamo pakalpojumu ieņēmumu uzskaiti gadījumā, ja saskaņā ar Pievienotās vērtības nodokļa likumā noteikto regulējumu Festivāla laikā būs PVN apliekamie ieņēmumi;
		8. Aģentūras noteiktajā termiņā pārskaitīt atpakaļ Aģentūrai neizlietotos Finansējuma naudas līdzekļus un/vai finanšu atskaitē norādīto, bet Aģentūras nesaskaņoto Finansējuma izlietojuma summu;
		9. 5 (piecu) darba dienu laikā pēc Festivāla noslēguma iesniegt informāciju par Festivālu un citus materiālus (fotoreportāžas, dalībnieku komentārus u.tml.) ievietošanai Aģentūras uzturētajā tīmekļvietnē, nosūtīt Aģentūrai informāciju par Festivālu Līguma 12.1.1. apakšpunktā norādītajai kontaktpersonai, kā arī uz e-pasta adresi: invest@riga.lv;
		10. saglabāt Finansējuma izlietojuma attaisnojuma dokumentu oriģinālus Finansējuma saņēmēja grāmatvedības organizācijas sistēmā;
		11. organizēt un realizēt Festivālu profesionāli, kvalitatīvi, atbilstoši Līguma un normatīvo aktu prasībām;
		12. pēc Aģentūras pieprasījuma nekavējoties rakstveidā vai mutiski sniegt informāciju par Festivāla realizācijas gaitu;
		13. rakstiski nekavējoties informēt Aģentūru par apstākļiem, kas var ietekmēt Festivāla norisi, tās atbilstību Līguma noteikumiem, Līguma izpildi, ka arī par apstākļiem, kas var būt bīstami cilvēku veselībai, dzīvībai vai apkārtējai videi, un veikt visus nepieciešamos pasākumus, lai tos novērstu;
		14. atmaksāt Aģentūras finansiālā atbalsta ietvaros saņemto nelikumīgo finansējumu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem, ja Finasējuma saņēmējs vairs neatbilst Līguma 3.3. apakšpunkta prasībām un/vai tiek pārkāpti Līguma 3.8. apakšpunktā paredzētie līdzfinansējuma piešķiršanas un izlietošanas nosacījumi, tostarp noteikumi, kas izriet no Komisijas regulas Nr. 651/2014;
		15. novērst konstatēto Līguma un/vai normatīvo aktu prasību neizpildi Aģentūras noteiktajā termiņā;
		16. sniegt pieprasīto informāciju Aģentūras noteiktajā termiņā;
		17. nekavējoties informēt Aģentūru, ja Līguma izpildes laikā Finansējuma saņēmējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	2. Finansējuma saņēmējs ir tiesīgs vienpusēji atkāpties no Līguma saistību izpildes gadījumā, ja Aģentūra Līgumā noteiktajā termiņā nav samaksājusi Līgumā noteikto Finansējumu vai tā daļu.
	3. Finansējuma saņēmējs patstāvīgi un Līguma ietvaros atbild par Festivāla organizēšanu, nodrošinot visus organizēšanas pasākumus un piesaistot papildu resursus.
	4. Finansējuma saņēmējs ir atbildīgs par darba, vides un uguns drošības organizāciju, Festivāla norises vietas aprīkošanu, satiksmes drošības nodrošināšanu un drošības noteikumiem saskaņā ar normatīvajiem aktiem, kā arī par zaudējumiem, kas Finansējuma saņēmēja vainas dēļ radušies Festivāla organizēšanas vai norises laikā, t.sk. Līguma nosacījumu neievērošanas gadījumā.
5. **AĢENTŪRAS TIESĪBAS UN PIENĀKUMI**
	1. Aģentūrai ir šādi pienākumi:
		1. sniegt Finansējuma saņēmējam informāciju un dokumentāciju, kas nepieciešama, lai nodrošinātu Festivāla veiksmīgu realizēšanu, iespēju robežās nodrošināt Finansējuma saņēmējam nepieciešamo atbalstu valsts un pašvaldības iestādēs;
		2. rakstiski informēt Finansējuma saņēmēju par apstākļiem, kas var ietekmēt Festivāla norises atbilstību Līguma noteikumiem;
		3. uzņemties Finansējuma saņēmēja oficiālā partnera statusu Festivāla organizēšanai;
		4. veikt norēķinus ar Finansējuma saņēmēju Līgumā noteiktajos termiņos un kārtībā.

veikt kopsavilkuma informācijas par Līdzfinansējumu nosūtīšanu Eiropas Komisijai 20 dienu laikā no Līguma noslēgšanas brīža, izmantojot Eiropas Komisijas pārziņā esošo elektronisko lietojumprogrammu *State Aid Notifications Interactive* no tīmekļvietnes https://webgate.ec.europa.eu/competition/sani2, ievērojot Ministru kabineta 2014. gada 16. decembra noteikumu Nr. 759 “Kārtība, kādā Eiropas Komisijā iesniedz atbalsta programmu un individuālo atbalsta projektu paziņojumus un kopsavilkuma informāciju, un kārtība, kādā piešķir un anulē elektroniskās sistēmas lietošanas tiesības” paredzēto kārtību;

nodrošināt informācijas iesniegšanu Eiropas Komisijas elektroniskajā sistēmā *State Aid Reporting Interactive* (SARI2) saskaņā ar Ministru kabineta 2014. gada 16. decembra noteikumiem Nr. 777 "Kārtība, kādā Eiropas Komisijā iesniedz gada ziņojumus par komercdarbības atbalsta izdevumiem, un kārtība, kādā piešķir un anulē elektroniskās sistēmas lietošanas tiesības";

veikt informācijas par piešķirto atbalstu publicēšanu elektroniskajā sistēmā *Aid Award System Application* saskaņā ar Ministru kabineta 2016. gada 21. jūnija noteikumiem Nr. 386 “Kārtība, kādā publicē informāciju par sniegto komercdarbības atbalstu un piešķir un anulē elektroniskās sistēmas lietošanas tiesības”.

* 1. Aģentūrai ir tiesības:
		1. pieprasīt un saņemt informāciju par Festivāla organizēšanu visā tā plānošanas un īstenošanas procesā;
		2. ievietot informāciju par Festivālu Aģentūrai pieejamos informācijas avotos;
		3. vienpusēji atkāpties no Līguma saistību izpildes gadījumā, ja Finansējuma saņēmējs 5 (piecu) kalendāro dienu laikā pēc Aģentūras iepriekšēja rakstiska brīdinājuma nenovērš vai nevar novērst Festivāla izpildes gaitā konstatētos trūkumus vai citas neatbilstības Līguma nosacījumiem;
		4. kontrolēt piešķirto finanšu līdzekļu izlietošanu;
		5. pieprasīt un iepazīties ar Finansējuma saņēmēja rīcībā esošajiem dokumentiem, kas attiecas uz Līguma izpildi;
		6. sniegt visas ar Līguma noslēgšanu un izpildi saistītās ziņas citām iestādēm, kurām ir tiesības pieprasīt un saņemt šīs ziņas saistībā ar ārējā normatīvajā aktā noteikto uzdevumu vai funkciju izpildi;
		7. vienpusēji atkāpties no Līguma un pieprasīt Finansējuma vai tā daļas atmaksu šādos gadījumos:
			1. Finansējuma saņēmējs Līgumā noteiktajos termiņos neiesniedz Līgumā noteikto vai pieprasīto informāciju vai dokumentāciju;
			2. Finansējums vai tā daļa izmantota Līgumā neparedzētajiem mērķiem.
1. **PUŠU ATBILDĪBA**
	1. Finansējuma saņēmējs ir atbildīgs par Finansējuma izlietošanu un par Festivāla norisi kopumā, tai skaitā par rīkotajām publisko iepirkuma procedūrām, atbilstoši spēkā esošajiem normatīvajiem aktiem.
	2. Ja Aģentūra noteiktajos termiņos un apjomā nav veikusi Līgumā noteikto Finansējuma apmaksu, Finansējuma saņēmējs tiesīgs pieprasīt līgumsodu 0,1% (nulle komats viens procents) apmērā no savlaicīgi nesamaksātā Finansējuma apjoma par katru kavējuma dienu, bet ne vairāk kā 10 % (desmit procentus) no savlaicīgi nesamaksātā Finansējuma apjoma.
	3. Ja Finansējuma saņēmējs neveic Līgumā pielīgtās saistības, Līgumā paredzētajos termiņos neiesniedz Līgumā paredzētās atskaites, Aģentūrai ir tiesības pieprasīt līgumsodu 0,1% (nulle komats viens procents) apmērā no pārskaitītā Finansējuma apjoma par katru kavējuma dienu, bet ne vairāk kā 10% (desmit procentus) no pārskaitītā Finansējuma apjoma.
	4. Ja Festivāls netiek realizēts Finansējuma saņēmēja vainas dēļ, tas atmaksā piešķirto Finansējumu tādā apmērā, kādu ir saņēmis saskaņā ar šo Līgumu un Aģentūra papildus ir tiesīga pieprasīt līgumsodu 10% (desmit procentu) apmērā no kopējā piešķirtā Finansējuma apjoma.
	5. Līgumsods, kas tiek piemērots Finansējuma saņēmējam, var tikt ieturēts no maksājuma. Gadījumā, ja tas nav iespējams, Aģentūra Finansējuma saņēmējam izraksta rēķinu par līgumsoda apmaksu. Ja Finansējuma saņēmējs nesamaksā tam aprēķināto līgumsodu rēķinā norādītajā termiņā, Aģentūra ceļ piedziņas prasību tiesā. Līgumsoda samaksa neatbrīvo Puses no Līgumā paredzēto saistību turpmākās izpildes un neizslēdz atbildību par zaudējumu pilnā apmērā atlīdzināšanas pienākuma.
	6. Visi no Aģentūras vai Finansējuma saņēmēja saņemtie maksājumi tiek dzēsti saskaņā ar Civillikuma 1843. panta noteikumiem. Līgumsoda samaksa nokavējuma gadījumā neatbrīvo Puses no saistību pilnīgas izpildes.
	7. Puses ir atbildīgas par savu saistību izpildi vai to neizpildīšanas sekām. Katra no Pusēm ir materiāli atbildīga otrai Pusei vai trešajām personām par nodarītajiem tiešajiem un netiešajiem zaudējumiem Puses vai tās pilnvaroto personu darbības vai bezdarbības dēļ.
	8. Finansējuma saņēmējs ir informēts, ka uz pašvaldības līdzekļu izlietošanu attiecas šādu likumu aktuālās redakcijas:
		1. Publiskas personas finanšu līdzekļu un mantas izšķērdēšanas novēršanas likums;
		2. likums “Par interešu konflikta novēršanu valsts amatpersonu darbībā”;
		3. Publisko iepirkumu likums.
	9. Par Līgumā paredzēto saistību neizpildīšanu Puses ir atbildīgas saskaņā ar spēkā esošajiem Latvijas Republikas normatīvajiem aktiem.
	10. Finansējuma saņēmējs ir atbildīgs par Aģentūrai iesniegtās informācijas satura atbilstību autortiesību, blakustiesību vai citu intelektuālo tiesību aizsardzības normu prasībām, kā arī atbildīgs par minēto tiesību pārkāpumiem un to radītajām sekām. Finansējuma saņēmējs ar informatīvo materiālu iesniegšanas vai nosūtīšanas faktu apliecina, ka Finansējuma saņēmēja rīcībā ir informatīvajos materiālos izmantoto darbu autoru vai citu intelektuālo tiesību īpašnieku atļaujas viņu darbu izmantošanai un izplatīšanai.
	11. Puses savstarpēji ir atbildīgas par otrai Pusei vai trešajām personām nodarītajiem zaudējumiem, ja tie radušies vienas Puses vai tā darbinieku, kā arī šīs Puses līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.
2. **GROZĪJUMI LĪGUMĀ, ATKĀPŠANĀS NO LĪGUMA UN LĪGUMA IZBEIGŠANA**
	1. Līgumu var papildināt, grozīt vai izbeigt, Pusēm savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un kļūst par Līguma neatņemamu sastāvdaļu.
	2. Aģentūrai ir tiesības vienpusēji izbeigt Līguma darbību bez Pušu rakstiskas vienošanās, rakstveidā brīdinot Finansējuma saņēmēju vismaz 5 (piecas) darba dienas iepriekš, gadījumā, ja:
		1. Finansējuma saņēmējs bez attaisnojoša iemesla nenodrošina Festivāla norisi;
		2. Finansējuma saņēmējs neievēro Līguma vai normatīvo aktu prasības;
		3. ir pasludināts Finansējuma saņēmēja maksātnespējas process, apturēta vai pārtraukta tā saimnieciskā darbība, uzsākta tiesvedība par Finansējuma saņēmeja bankrotu;
		4. Līgumu nav iespējams izpildīt tādēļ, ka Līguma izpildes laikā Finansējuma saņēmējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	3. Finansējuma saņēmējam ir tiesības vienpusēji izbeigt Līguma darbību bez Pušu rakstiskas vienošanās, rakstveidā brīdinot Aģentūru vismaz 5 (piecas) darba dienas iepriekš, gadījumā, ja Aģentūra nepilda Līguma 3.4. apakšpunktā minētās saistības un līgumsods sasniedz 10% (desmit procentus) no Līguma 3.1. apakšpunktā noteiktā kopējā piešķirtā Finansējuma apjoma.
	4. Tiesību vienpusēji atkāpties no Līguma vai prasīt Līguma atcelšanu var izlietot, ja Puse ir paziņojusi par iespējamo vai plānoto Līguma atcelšanu vai atkāpšanos otrai Pusei, un tā nav novērsusi vai nevar novērst Līguma atcelšanas pamatu paziņojumā noteiktajā termiņā (ja tas bija noteikts paziņojumā). Paziņojums, kas parakstīts ar drošu elektronisko parakstu, tiek nosūtīts Finansējuma saņēmējam uz e-pastu: girts@positivus.com, bet Aģentūrai uz e-pastu: invest@riga.lv.
	5. Līdz Līguma vienpusējas izbeigšanas dienai Puse ir tiesīga sniegt motivētu un pamatotu paskaidrojumu attiecībā uz Līguma atcelšanas vai vienpusējās izbeigšanas pamatojumu, bet tas nevar būt par pamatu Līguma atstāšanai spēkā, ja otra Puse šo paskaidrojumu uzskata par nepamatotu un nepiekrīt turpināt līgumsaistības.
	6. Līgums ir uzskatāms par atceltu ar nākamo darba dienu, ja Puse neceļ iebildumus līdz paziņojumā, kas nosūtīts Līguma 7.4. apakšpunktā noteiktajā kārtībā, noradītajam termiņam.
	7. Līguma izbeigšana pirms termiņa neatbrīvo Puses no saistību izpildes, tai skaitā no līgumsoda samaksas un zaudējumu atlīdzības.
	8. Līguma izbeigšanās gadījumā Pusēm jānorēķinās par visām saistībām, kas radušās līdz Līguma izbeigšanas dienai.
	9. Līguma neizdevīgums, pārmērīgi zaudējumi, būtiskas nelabvēlīgas izmaiņas materiālu, iekārtu, darbaspēka un citā tirgū, izpildes grūtības un citi līdzīgi apstākļi nav pamats Līguma atcelšanai no Finansējuma saņēmēja puses.
	10. Puses var izbeigt Līgumu, savstarpēji rakstiski vienojoties, brīdinot otro Pusi vismaz 10 (desmit) darba dienas iepriekš vai citā termiņā, ja Puses par to vienojās. Ja vienošanās netiek panākta, Līgums paliek spēkā un Pusēm jāpilda saistības saskaņā ar Līguma noteikumiem.
3. **NEPĀRVARAMA VARA**
	1. Puses nav atbildīgas par savu Līgumā noteikto saistību neizpildi, nepienācīgu izpildi vai izpildes nokavēšanu, ja to cēlonis ir nepārvaramas varas (*force majeure*) apstākļi, kurus attiecīgā Puse nevarēja paredzēt, novērst vai ietekmēt. Pie šādiem apstākļiem pieskaitāmas dabas stihijas (zemestrīce, plūdi, vētra u.tml.), streiki, jebkuras kara un teroristiskas darbības, kā arī jebkādi valsts vai pašvaldību institūciju izdoti normatīvie akti, kuru rezultātā nav iespējama Līguma saistību izpilde.
	2. Par nepārvaramas varas apstākļu iestāšanos otra Puse rakstiski jāinformē 2 (divu) darba dienu laikā pēc šādu apstākļu iestāšanās dienas. Nepārvaramas varas apstākļu iestāšanās ir jāapstiprina ar kompetentās iestādes izdotu dokumentu.
	3. Iestājoties nepārvaramas varas apstākļiem, Pusēm jāveic iespējamie nepieciešamie pasākumi, lai nepieļautu vai mazinātu zaudējumu rašanos.
	4. Nepārvaramas varas apstākļu iestāšanās gadījumā Līguma noteikumu izpildes termiņš tiek pagarināts par laika posmu, kādā darbojas nepārvaramās varas apstākļi.
	5. Ja nepārvaramas varas apstākļu ietekme turpinās ilgāk kā trīs mēnešus, Puses vienojas par tālāko sadarbību vai par Līguma izbeigšanu.
4. **PERSONAS DATU APSTRĀDE**
	1. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
	2. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem.
	3. Puses apņemas nodrošināt spēkā esošajiem tiesību aktiem atbilstošu aizsardzības līmeni otrās Puses personas datiem un nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai tiesību normatīvie akti paredz šādu datu nodošanu.
	4. Ja saskaņā ar tiesību normatīvajiem aktiem Pusēm var rasties pienākums nodot tālāk trešajām personām no otras Puses iegūtos fiziskās personas datus, tas pirms šādu datu nodošanas informē par to otru Pusi, ja vien tiesību normatīvie akti to neaizliedz.
	5. Neskatoties uz Līguma 9.3. apakšpunktā minēto, Finansējuma saņēmējs piekrīt, ka Aģentūra nodod no Finansējuma saņēmēja saņemtos fizisko personu datus trešajām personām, kas sniedz Aģentūrai pakalpojumus un ar kurām Aģentūra sadarbojas tā darbības un Līguma izpildes nodrošināšanai.
	6. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt Līguma izpildes nodrošināšanai.
	7. Puses ir atbildīgas par personas datu aizsardzības un apstrādes noteikumu ievērošanu. Katrai Pusei, neizpildot vai nepienācīgi izpildot savas līgumsaistības, ir jāsedz visi otrai Pusei vai trešajām personām nodarītie zaudējumi, kas radušies tās darbības vai bezdarbības rezultātā. Katra no Pusēm patstāvīgi ir atbildīga trešo personu priekšā par personas datu aizsardzības un apstrādes noteikumu neievērošanu.
	8. Puses apņemas informēt savus pilnvarotos pārstāvjus, kuru personu dati (identificējoša informācija, kontaktinformācija) tiek nodoti otrai Pusei, par to, ka tās personas dati tiek apstrādāti šādam nolūkam, kā arī informēt par otras Puses nosaukumu, kontaktinformāciju un mērķi, kādiem nodotie personas dati varētu tikt izmantoti, t.i., Līguma saistību izpildei, kā arī par iespēju vērsties pie attiecīgās Puses, lai iegūtu papildu informāciju vai īstenotu savas kā datu subjekta tiesības.
5. **IEROBEŽOTAS PIEEJAMĪBAS INFORMĀCIJA**
	1. Puses apņemas neizpaust trešajām personām ar Līguma izpildi iegūto, to rīcībā esošo jebkādu tehnisko, juridisko un finansiālo informāciju par otru Pusi un tās komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Puses rakstiskas piekrišanas. Šim noteikumam nav laika ierobežojuma un uz to neattiecas Līguma darbības termiņš.
	2. Informācija netiek uzskatīta par ierobežotas pieejamības informāciju, ja tā kļuvusi publiski pieejama saskaņā ar Latvijas tiesību aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.).
	3. Informācijas neizpaušanas noteikumi neattiecas arī uz gadījumiem, kad Latvijas tiesību akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa Latvijas tiesību aktos noteiktas kompetentas institūcijas vai organizācijas, kurām uz to ir likumīgas tiesības.
6. **STRĪDU IZSKATĪŠANAS KĀRTĪBA**
	1. Jebkuras nesaskaņas, domstarpības vai strīdi starp Pusēm tiks risināti savstarpēju sarunu ceļā, kas tiks attiecīgi protokolētas un/vai panāktā Pušu vienošanās noformējama rakstveidā.
	2. Gadījumā, ja Puses 1 (viena) mēneša laikā nespēs vienoties, strīds risināms Latvijas Republikas tiesā normatīvo aktu noteiktajā kārtībā.
7. **CITI** **NOTEIKUMI**
	1. Pušu kontaktpersona savstarpēji sadarbības koordinēšanai Līguma ietvaros:
		1. Aģentūras kontaktpersona: Ieva Lasmane, tālrunis: 29159322, e-pasts: ieva.lasmane@riga.lv;
		2. Finansējuma saņēmēja kontaktpersona: Ģirts Majors, tālrunis: 29158585,
		e-pasts: girts@positivus.com.
	2. Visi no Līguma izrietošie paziņojumi, brīdinājumi, sarakste, saskaņojumi un cita informācija un dokumentācija (turpmāk – paziņojumi) ir noformējama rakstveidā, latviešu valodā. Paziņojumi, kas netiek īstenoti rakstveidā, tiek uzskatīti par spēkā neesošiem. Visi dokumenti un paziņojumi, kas nosūtīti elektroniski uz Finansējuma saņēmēja e-pasta adresi: girts@positivus.com, Aģentūrai – uz e-pasta adresi: invest@riga.lv uzskatāmi par paziņotiem otrajā darba dienā pēc to nosūtīšanas vai ātrāk, ja ir saņemts apstiprinājums par paziņojuma saņemšanu.
	3. Ja kāds no Līguma noteikumiem tiek pārtraukts vai apturēts uz noteiktu periodu, vai kļūst spēkā neesošs, tas neietekmē pārējo Līguma noteikumu un nosacījumu spēkā esību.
	4. Pusēm ir pienākums 5 (piecu) darba dienu laikā rakstiski brīdināt otro Pusi par pilnvaroto pārstāvju maiņu, gaidāmo reorganizāciju vai likvidāciju, kā arī nekavējoties informēt par izmaņām rekvizītos, statusā, kā arī, ja tiek ierosināta lieta par atzīšanu par maksātnespējīgu, un citas būtiskās informācijas izmaiņām, kas var ietekmēt Līguma pienācīgu izpildi. Par zaudējumiem, kas var rasties Pusei sakarā ar šo izmaiņu nesavlaicīgu un nepienācīgu paziņošanu pilnā apjomā, atbild vainīgā Puse.
	5. Līgums ir saistošs Pusēm, to pilnvarotajām personām, kā arī tiesību un saistību pārņēmējiem.
	6. Parakstot Līgumu, Finansējuma saņēmējs apliecina, ka:
		1. uz Līguma noslēgšanas dienu Finansējuma saņēmējam nav piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
		2. Līgumā norādītos vai saskaņā ar Līguma izpildi nodotos Pušu darbinieku personas datus izmantos tikai Līguma izpildei (dati tiks apstrādāti tikai saskaņā ar Līguma priekšmetu, Līgumā noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām).
	7. Līgums sagatavots un parakstīts ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks. Katra Puse Līgumu glabā savā lietvedībā elektroniskā dokumenta formā.
8. **PUŠU REKVIZĪTI**

|  |  |
| --- | --- |
| **Aģentūra****Rīgas valstspilsētas pašvaldības aģentūra** **“Rīgas investīciju un tūrisma aģentūra”**Reģistrācijas Nr. 40900035739Nodokļu maksātāja reģ. Nr. 90011524360Juridiskā adrese: Rātslaukums 1, Rīga, LV-1050Tālrunis: 29159322e-pasts: invest@riga.lvBanka: Luminor Bank AS Latvijas filiāle Bankas kods: RIKOLV2XKonta Nr. LV06RIKO0021600021010Direktors *(elektroniskais paraksts\*)* F. Bikovs | **Finansējuma saņēmējs**Sabiedrība ar ierobežotu atbildību “POSITIVUS”Reģistrācijas Nr. 40003616297Juridiskā adrese: Ūdens iela 12–106Rīga, LV-1007Tālrunis: 67284516e-pasts: info@positivusfestival.comBanka: Kods: Konta Nr. Valdes loceklis*(elektroniskais paraksts\*)* Ģ. Majors |

1. pielikums

Finansēšanas līgumam

Nr. \_\_\_\_\_\_\_\_\_\_\_\_\_

**Festivāla izdevumu tāme**



|  |  |
| --- | --- |
| **Aģentūra**Dokumentu ar drošu elektronisko parakstu parakstīja F. Bikovs | **Finansējuma saņēmējs**Dokumentu ar drošu elektronisko parakstu parakstīja Ģ. Majors |

2. pielikums

Finansēšanas līgumam

Nr. \_\_\_\_\_\_\_\_\_\_\_\_\_

**Finanšu atskaite par piešķirtā finansējuma izlietojumu**

|  |
| --- |
| saskaņā ar \_\_.\_\_.-20\_\_\_\_. finansēšanas līgumu Nr. RITA-\_\_\_\_-\_\_\_\_-lī |
| Pasākuma nosaukums:  |
| Pasākuma norises laiks:  |
| Finansējuma saņēmēja nosaukums:  |
| Finansējuma saņēmēja reģistrācijas numurs:  |
| Piešķirtais Aģentūras finansējums (EUR):  |
| Atskaites veids |   |
|  | (starpatskaite Nr. / gala atskaite - norādīt vajadzīgo) |
| Atskaites periods | no \_\_.\_\_.\_\_\_\_. līdz \_\_.\_\_.\_\_\_\_\_. |
|  | (norāda periodu, kurā veikti šajā atskaitē norādītie maksājumi) |
| **Tāmes izmaksu pozīcijas kārtas numurs** | **Tāmes izmaksu pozīcijas nosaukums** | **Maksājuma dokuments (maksājuma uzdevums/ čeks/kvīts/ biļete/ kases izdevumu orderis)** | **Darījumu apliecinošo dokumentu nosaukums, numurs, datums (rēķini, preču pavadzīmes, akti, līgumi, bankas konta izraksti, avansa norēķini, maksājuma uzdevumi/ kases izdevumu orderi avansa norēķinu personai, ceļazīmes, maršruta lapas, rīkojumi u.c.)**  | **Maksājuma saņēmējs** | **Aģentūras finansējums** |
| **Datums** | **Dokumenta nosaukums, numurs** | **Apstiprināts tāmē (EUR)** | **Izlietots (EUR)** |
| *1* | *2* | *3* | *4* | *5* | *6* | *7* | *8* |
| 1. |  |  |  |  |  |  |  |
| 2. |   |   |   |   |   |   |   |
| 3. |   |   |   |   |   |   |   |
|  | **KOPĀ** |  |  |  |  |  |  |
|   |
| (izlietotā summa vārdiem) |
| Pielikumā: Finanšu atskaitē minēto darījumu apliecinošu dokumentu apliecinātas kopijas/ dokumentu atvasinājumu kopums.  |
| Apliecinām, ka Rīgas valstspilsētas pašvaldības aģentūras “Rīgas investīciju un tūrisma aģentūra” pārskaitītie finanšu līdzekļi ir izlietoti tikai paredzētiem mērķiem atbilstoši līgumam un šai atskaitei, kā arī atskaitē norādītās atlīdzības summas ieskaitītas attiecīgā atlīdzības saņēmēja kontā. Visas saimnieciskās darbības saistībā ar finansējuma izlietojumu ir veiktas atbilstoši Latvijā Republikā spēkā esošo normatīvo aktu prasībām. Visi nodokļi ir aprēķināti un ieturēti Latvijas normatīvo aktu noteiktajā kārtībā un pilnā apmērā pārskaitīti valsts budžetā. Visi aprēķina un apmaksas attaisnojuma dokumenti tiks uzglabāti piecus gadus no šīs atskaites iesniegšanas dienas un tiks uzrādīti Rīgas valstspilsētas pašvaldības aģentūrai “Rīgas investīciju un tūrisma aģentūra” pēc pieprasījuma. |
| Finansējuma saņēmējs |   |
|  |  |  |  | (amats, vārds, uzvārds, kontakttālrunis) |  |

|  |  |
| --- | --- |
| **Aģentūra**Dokumentu ar drošu elektronisko parakstu parakstīja F. Bikovs | **Finansējuma saņēmējs**Dokumentu ar drošu elektronisko parakstu parakstīja Ģ. Majors |

3. pielikums

Finansēšanas līgumam

Nr. \_\_\_\_\_\_\_\_\_\_\_\_\_

Atskaite

par kultūras pasākuma īstenošanas gaitu un rezultātiem

Saskaņā ar 20\_\_\_. gada finansēšanas līgumu Nr. \_\_\_\_\_\_\_\_\_\_-lī

|  |
| --- |
| **1. Pasākuma nosaukums**  |
|  |

|  |
| --- |
| **2. Pasākuma norises laiks**  |
|  |

|  |
| --- |
| **3. Pasākuma norises vieta** |
|  |

|  |
| --- |
| **4. Pasākuma veids**  |
| [ ]  koncerts | [ ]  dalība pilsētas mēroga pasākumā |
| [ ]  izrāde | [ ]  dalība valsts mēroga konkursā, festivālā u.c. pasākumā |
| [ ]  izstāde  | [ ]  dalība starptautiska mēroga konkursā, festivālā u.c. pasākumā |
| [ ]  kolektīva jubilejas pasākums | [ ]  meistarklases, radošās darbnīcas, lekcijas |
| [ ]  muzeja pasākums | [x]  citi pasākumi |
| [ ]  literārs pasākums |  |
| [ ]  tradicionālās kultūras pasākums |  |

|  |
| --- |
| **5. Informācija par pasākuma dalībniekiem**  |
|  |

|  |
| --- |
| **6. Informācija par pasākuma apmeklētājiem** |
|  |

|  |
| --- |
| **7. Informācija par ieņēmumiem**  |

|  |
| --- |
| **7.1. no biļešu realizācijas**  |
|  |

|  |
| --- |
| **7.2. citi ieņēmumi**  |
|  |

|  |
| --- |
| **8. Informācija par pasākuma publicitāti**  |
| [ ]  publikācijas presē | *Norādīt un pievienot kopijas* |
| [ ]  sižeti radio/televīzijā  | *Norādīt precīzu informāciju* |
| [ ]  informācija interneta portālos  | *Norādīt saites* |
| [ ]  informācija savā/partneru mājas lapā  | *Norādīt saites* |
| [ ]  vizuālā informācija  | *Pievienot fotogrāfijas* |
| [ ]  cits |  |

|  |
| --- |
| **9. Pasākuma norises izklāsts un novērtējums (rezultāti un secinājumi)**  |
|  |

|  |
| --- |
| **10. Atskaitei pievienoti projekta īstenošanu atspoguļojoši materiāli (saraksts)** |
|  |

|  |  |
| --- | --- |
| **Aģentūra**Dokumentu ar drošu elektronisko parakstu parakstīja F. Bikovs | **Finansējuma saņēmējs**Dokumentu ar drošu elektronisko parakstu parakstīja Ģ. Majors |

Rīgas domes priekšsēdētājs V. Ķirsis